wannaphong/clean_thaiwikipedia huggingface dataset:
# ลินา เมดินา
ลินา เมดินา (; เกิด 23 กันยายน ค.ศ. 1933) เป็นหญิงชาวเปรูซึ่งให้กำเนิดบุตรในขณะที่อายุน้อยที่สุดในประวัติศาสตร์ ในวันที่ 14 พฤษภาคม ค.ศ. 1939 ในขณะที่เธอมีอายุ 5 ปี 7 เดือน 21 วันเท่านั้น จากการประเมินทางการแพทย์เกี่ยวกับการตั้งครรภ์ของเธอ เธออายุน้อยกว่าห้าปีขณะตั้งครรภ์ ซึ่งอาจเกิดจากอาการวัยแรกรุ่นแก่แดด

 ประวัติ 
ลินา เมดินา เกิดเมื่อวันที่ 23 กันยายน ค.ศ. 1933 ในเมืองTicrapo แคว้นวังกาเบลิกา ประเทศเปรู เป็นบุตรของ Tiburelo Medina และ Victoria Losea

ในขณะที่เธออายุ 5 ปี บิดาและมารดาของเธอได้นำลินามาตรวจร่างกายที่โรงพยาบาลเพราะมีร่างกายที่บวมผิดปกติ พ่อแม่คิดว่าเธออาจเป็นเนื้องอก แต่เมื่อตรวจแล้ว แพทย์วินิจฉัยว่าเธอไม่ได้เป็นเนื้องอก แต่กำลังตั้งครรภ์ 7 เดือน เธอถูกส่งไปยังโรงพยาบาลในกรุงลิมา เมืองหลวงของเปรู เพื่อตรวจสอบโดยละเอียดอีกครั้ง และผลการตรวจร่างกายโดยละเอียดก็ยังยืนยันว่าเธอตั้งครรภ์

1 เดือนครึ่งต่อมา เธอก็คลอดบุตรชายในวันที่ 14 พฤษภาคม ค.ศ. 1939 (พ.ศ. 2482) โดยการผ่าตัดคลอด และได้เด็กผู้ชายที่มีน้ำหนัก 2.7 กิโลกรัม ใช้ชื่อว่า เฆราร์โด (Gerardo) ต่อมาได้มีการตรวจสอบประวัติทางกายของลินา พบว่า เธอเริ่มมีประจำเดือนครั้งแรกในขณะอายุเพียง 8 เดือน และเริ่มมีหน้าอกในขณะอายุ 4 ปี และกระดูกเชิงกรานพัฒนาจนเต็มที่เหมือนผู้ใหญ่ขณะอายุ 5 ปี

ลินาและเฆราร์โดถูกบิดามารดาทำให้คิดว่าเป็นพี่น้องกัน และทั้งคู่เติบโตขึ้นมาอย่างมีสุขภาพแข็งแรง ก่อนที่พ่อแม่จะบอกความจริงแก่ทั้งคู่ในอีก 10 ปีต่อมา

สำหรับพ่อของเฆราร์โด ลินาไม่เคยออกมาเปิดเผยว่าเป็นใคร มีข้อสันนิษฐานว่าเธออาจรู้แต่ไม่อยากบอกแก่สาธารณะ หรือเธออาจจะไม่รู้ก็ได้ เพราะสมัยนั้นไม่มีเทคโนโลยีการตรวจดีเอ็นเอ แต่บิดาของเมดินาคือผู้ต้องสงสัยอันดับหนึ่ง เขาถูกจับกุมในข้อหาข่มขืน แต่ต่อมาก็ถูกปล่อยตัวเพราะหลักฐานไม่เพียงพอ

เมื่อโตขึ้น ลินาได้เข้าทำงานในคลินิกของดร.โลซาดา (Dr. Lozada) นายแพทย์ผู้ทำคลอดให้เธอ ดร.โลซาดา ได้ช่วยส่งเสียให้เฆราร์โดเรียนจนจบชั้นมัธยม ต่อมา เธอได้แต่งงานกับราอุล ฆูราโด (Raúl Jurado) และมีลูกด้วยกันอีกคนหนึ่งใน ค.ศ. 1972 (พ.ศ. 2515) แต่เธอไม่ได้เปิดเผยชื่อบุตรคนที่สอง

สำหรับเฆราร์โดได้มีชีวิตอย่างแข็งแรง แต่ได้เสียชีวิตลงอย่างกะทันหันใน ค.ศ. 1979 (พ.ศ. 2522)

หลังจากที่ลินาทราบความจริงของเฆราร์โด เธอก็ไม่เปิดเผยตัวแก่สาธารณชนอีกเลย ถึงแม้ใน ค.ศ. 2002 (พ.ศ. 2545) สำนักข่าวรอยเตอร์สจะติดต่อไปหาเธอเพื่อขอสัมภาษณ์เธอ แต่เธอก็ปฏิเสธ และในปี ค.ศ. 2017 ในขณะที่ไปสัมภาษณ์ลินา ขณะ อายุ 85 ปี ได้เผยแพร่รูปของลินาซึ่งเป็นรูปล่าสุดของลินา ซึ่งลินาไม่เคยเปิดเผยตัวตนที่แท้จริงของพ่อของเฆราร์โด หรือแม้แต่การพูดคุยซึ่งลินาไม่พูดคุยเกี่ยวกับการคลอดบุตรเมื่ออายุได้ 5 ขวบ

ปัจจุบันเธอยังมีชีวิตอยู่ และใช้ชีวิตอยู่ในชุมชนแออัดในกรุงลิมา
# ดับเบิลยูดับเบิลยูอี อินเตอร์คอนติเนนทัลแชมเปียนชิพ
ดับเบิลยูดับเบิลยูอี อินเตอร์คอนติเนนทัลแชมเปียนชิพ  เป็นหนึ่งในแชมป์รองของดับเบิลยูดับเบิลยูอีร่วมกับแชมป์ดับเบิลยูดับเบิลยูอี ยูไนเต็ดสเตทส์แชมเปียนชิปของฝั่งสแมคดาวน์ แชมป์คนปัจจุบันคือบรอน เบรกเกอร์ ซึ่งครองแชมป์เป็นสมัยที่ 2 เขาคว้าแชมป์ด้วยการเอาชนะเจย์ อูโซในศึกรอว์เมื่อวันที่ 21 ตุลาคม ค.ศ. 2024

เข็มขัดเส้นนี้ก่อตั้งขึ้นโดยดับเบิลยูดับเบิลยูเอฟเมื่อวันที่ 1 กันยายน ค.ศ. 1971 อันเป็นผลมาจากการรวมแชมป์ ดับเบิลยูดับเบิลยูเอฟ นอร์ธ อเมริกัน เฮวีเวต แชมเปียนชิป กับเซาท์ อเมริกัน เฮวีเวต แชมเปียนชิป โดยมีแพต แพตเตอร์สัน เป็นแชมป์คนแรก

 หมายเหตุ
# วาร์เรน จี. ฮาร์ดิง
วาร์เรน การ์มาเลียล ฮาร์ดิง (Warren Gamaliel Harding) (2 พฤศจิกายน ค.ศ. 1865 - 2 สิงหาคม ค.ศ. 1923) เป็นประธานาธิบดีคนที่ 29 ของสหรัฐอเมริกาดำรงตำแหน่งตั้งแต่ปี ค.ศ. 1921 จนกระทั่งถึงแก่กรรมในปี ค.ศ. 1923 เป็นสมาชิกพรรครีพับลิกันเขาเป็นประธานาธิบดีสหรัฐคนหนึ่งที่ได้รับความนิยมมากที่สุด หลังจากการตายของเขา เรื่องอื้อฉาวจำนวนหนึ่งถูกเปิดเผย รวมทั้ง คดีทีพอท โดม ซึ่งเป็นการรับสินบนจากบริษัทนํ้ามัน เช่นเดียวกับความสัมพันธ์นอกใจกับ แนน บริตตัน ซึ่งทำให้ชื่อเสียงของเขาเสื่อมเสีย
# คามีเลี่ยนแมน
คามีเลี่ยนแมน  เป็นนวนิยายอิงประวัติศาสตร์ บทประพันธ์ของปองพล อดิเรกสาร โดยผู้ประพันธ์มีความตั้งใจเขียนเป็นสี่ตอน แบ่งเป็นตอนละเล่ม ปัจจุบันได้รับการตีพิมพ์แล้วจำนวน 3 ตอน ได้แก่ คามีเลี่ยนแมน (เล่มแรก) คามีเลี่ยนแมน กับ "จิ้งจอกทะเลทราย" และคามีเลี่ยนแมน กับ "ขบวนการเสรีไทย"

 เนื้อเรื่องย่อ 
 คามีเลี่ยนแมน ตอนที่ 1 เรื่องราวกำเนิดตัวเอกเชื้อสายอเมริกันของเรื่อง คือ คามีเลี่ยนแมน เอลคานา มาร์รีส ที่เกิดและเติบโตบนเกาะมาดากัสการ์ โดยการเลี้ยงดูของบาทหลวงชาวอังกฤษ และชาวเกาะมาดากัสการ์ และได้เข้าช่วยเหลือกองทัพอังกฤษทำสงครากับฝรั่งเศสวิคชี ในสางครามโลกครั้งที่ 2 จนได้เข้ารับราชการในกองทัพนาวิกโยธินแห่งอังกฤษ
 คามีเลี่ยนแมน กับ "จิ้งจอกทะเลทราย" เรื่องราวการปฏิบัติการในสมรภูมิแอฟริกาเหนือของตัวเอก ในการรับหน้าที่เข้าเป็นสายลับในกองทัพของจอมพลเออร์วิน รอมเมล แม่ทัพเยอรมันสมญาว่า "จิ้งจอกทะเลทราย"
 คามีเลี่ยนแมน กับ "ขบวนการเสรีไทย" เรื่องราวการปฏิบัติการครั้งแรกของตัวเอกในภาคพื้นเอเชีย ในการเข้าไปรับหน้าที่ค้นหาหมอชาวอังกฤษที่เข้ามาในประเทศไทย ก่อนการบุกของญี่ปุ่น
 คามีเลี่ยนแมนในอเมริกา (ยังไม่ตีพิมพ์)

 ลำดับเหตุการณ์สำคัญ 
 พ.ศ.**** นักสัตววิทยา*มาร์รีส และนักพฤษศาสตร์ ชาวอเมริกัน เดินทางไปศึกษาและวิจัยที่เกาะมาดากัสการ์ และตัดสินใจแต่งงานกันบนเรือระหว่างการเดินทางไปนั้น
 พ.ศ.****เข้าพักที่โบสถ์ของบาทหลวงชาวอังกฤษ และเริ่มต้นศึกษาเกาะมาดากัสการ์ ฝั่ง**
 พ.ศ. **** ย้ายไปศึกษาและวิจัยฝั่ง** //ตั้งครรภ์
 พ.ศ. **** เกิดอุบัติเหตุในระหว่างการศึกษาและวิจัย ทำให้คนพ่อเสียชีวิต คนแม่ให้กำเนิดเอลนาคา มาร์รีส
 (อยู่ในระหว่างแก้ไขเนื้อหาและรายละเอียดที่ถูกต้อง)

 ตัวละครหลัก 
 เอลนาคา มารีส เชื้อสายอเมริกัน สมญานาม คามีเลี่ยนแมน
 บาทหลวงชาวอังกฤษเอเดรียน ไลล์แห่งหมู่บ้านเบโกพาก้า-มาดากัสการ์ ผู้ให้การเลี้ยงดูและการศึกษาแก่ตัวเอก
 ร้อยเอกโทมัส ฮอลล์ แห่งกองทัพนาวิกโยธินอังกฤษ
 ร้อยเอกจาคส์ ออเบรย์(จาร์แด็ง) แห่งกองทัพบกฝรั่งเศส
# วนอุทยานถ้ำจัน
วนอุทยานถ้ำจัน เป็นวนอุทยานขนาดเล็ก ตั้งอยู่ที่บ้านน้ำหมีใหญ่ อำเภอทองแสนขัน จังหวัดอุตรดิตถ์ ภายในวนอุทยานมีถ้ำหินปูนจำนวนมากมาย โดยถ้ำขนาดใหญ่ที่สุดชื่อถ้ำจัน เป็นถ้ำที่มีลักษณะโถงใหญ่และมีขนาดปากถ้ำกว้างที่สุดในจังหวัดอุตรดิตถ์

 ประวัติความเป็นมาของ วนอุทยานถ้ำจัน 
สมัยก่อนยังมีบุคคลกลุ่มหนึ่งได้อพยพเข้ามาจากบ้านน้ำพี้ ต.น้ำพี้ อ.ตรอน จังหวัดอุตรดิตถ์ในครั้งนั้นยังมีเงี้ยว(ไทยใหญ่)เข้ามาตีเมืองแพร่และเอาชนะเมืองแพร่ได้ และได้เข้าไปล้อมจับเอาพระยาชัยบูรณ์ผู้ครองเมืองแพร่  นำไปสำเร็จโทษแสียแล้วเงี้ยวจึงยกทัพลงมาทางทิศใต้ตั้งฐานทัพอยู่ที่ท่าเซา (ปัจจุบันคือ ท่าเสา)โดยมีความประสงค์ที่จะเข้าตีเมืองพิชัย และเมืองพิษณุโลก โดยจะต้องตีเมืองพิชัย ซึ่งเป็นเมืองหน้าด่านก่อน แต่การที่จะตีเมืองพิชัย ดังนั้นจะต้องตีเมืองรี้ซึ่งเป็นเมืองหน้าด่านฝ่ายเหนือให้ได้ ก่อนเพราะหากพลาดท่าพ่ายแพ้ต่อเมืองพิชัยจะได้หนีออกเมืองรี้เมื่อฝ่ายเมืองรี้ทราบข่าวว่าทัพเงี้ยวจะเข้ามาทำศึกจึงได้เตรียมการต่อสู้กับเงี้ยวไว้เป็นอย่างดีพอทัพเงี้ยวมาถึงจึงช่วยกันระดมพลตีทัพเงี้ยว จนทัพเงี้ยวแตกกระเจิงไปอยู่ที่ห้วยทัพแตกส่วนข้าราชการชั้นผู้ใหญ่ที่อยู่ในเมืองรี้ก็อพยพที่อยู่ใหม่กลัวว่าทัพเงี้ยวจะเข้ามาตีเมืองอีก จึงพากันโดยอพยพมาอยู่ที่ปากห้วยจันซึ่งเป็นที่ที่อุดมสมบูรณ์มากมีคลองตรอนไหลผ่านขึ้นกลางหมู่บ้านและมีสัตว์ป่าชุกชุมมาก  ต่อมาเมื่อครอบครัวเพิ่มจึงได้ตั้งเป็นบ้านน้ำหมีใหญ่ และต่อมาชาวบ้านเข้าไปแสวงหาสัตว์ป่าจึงพบถ้ำมากมายซึ่งมีลักษณะเป็นถ้ำหินงอก หินย้อย สวยงามมาก และมีต้นจันผาอยู่บริเวณถ้ำจึงพากันเรียกว่า " ถ้ำจัน "

 สถานที่ท่องเที่ยวภายในวนอุทยาน 
 ถ้ำธารสวรรค์,ถ้ำวัวแดง จะมีลักษณะคล้ายกับถ้ำเสือดาวซึ่งจะมีหินงอกหินย้อยสวยงามมากเช่นเดียวกัน
 ถ้ำเสือดาว มีลักษณะเป็นโพรงมีทางเข้าได้หลายทางสลับซับซ้อน เป็นอย่างมาก มีหินงอก หินย้อย ซึ่งมีลักษณะเด่น สวยงามมากเช่นกัน
 ถ้ำเต่า มีลักษณะภายในสวยงามมาก มีเสาหินขนาดใหญ่ และมีหินงอก หินย้อย คล้ายรูปสัตว์หลายชนิด เช่น งูจงอาง , เต่า เป็นต้น
 ถ้ำเจดีย์ ดูตามรูปพรรณลักษณะ ภายนอกคล้ายกับเจดีย์องค์ใหญ่ มีหินก่อตัวเรียงขึ้นเป็นแนว และตามซอกหิน มีต้นจันผาขึ้นอยู่ทั่วไป
 ถ้ำจัน ตั้งอยู่ หมู่ที่ 1 บ้านน้ำหมีใหญ่ ตำบลผักขวงแต่เดิมเรียกว่าถ้ำค้างคาว เพราะมีค้างคาวเป็นจำนวนมาก มีลักษณะเป็นห้องโถงใหญ่ คล้ายห้องประชุมภายในถ้ำ และมีหินย้อยภายในสลับซับซ้อนเป็นห้อง ๆ ทั้งหมด 9 ชั้น เรียกแตกต่างกันเช่น ถ้ำจันทน์ ถ้ำเสือดาว ถ้ำจงอาง และถ้ำอื่น ๆ บนภูเขาประกอบไปด้วยต้นจันทน์ผาขึ้นอยู่โดยรอบมากมายระยะห่างจากที่ว่าการอำเภอทองแสนขันประมาณ 27 กิโลเมตร สถานที่ร่มเย็นเป็นแหล่งพักผ่อน หินงอกหินย้อยภายในถ้ำ สัสันสวยงามมาก อากาศบริสุทธิ์

 ภูมิอากาศ 
วนอุทยานถ้ำจันตั้งอยู่ในเขตลมมรสุมเขตร้อนชื้นมีพันธุ์ไม้ที่หายากคือ "จันผา "มีลักษณะเด่นคือ ขึ้นในพื้นที่สันเขาและซอกหินได้ดี และทนแล้ง ซึ่งนิยมนำไปปลูกเป็นไม้ประดับและมีราคาแพง

 การเดินทาง 
วนอุทยานถ้ำจัน" อยู่ห่างจากตัวเมืองอุตรดิตถ์ประมาณ 45 กิโลเมตร โดยมีถนนป่าขนุน - วังผาชันตัดผ่าน นักท่องเที่ยวที่จะมาท่องเที่ยวสามารถที่จะแวะชม บ่อเหล็กน้ำพี้,วนอุทยานถ้ำจัน วนอุทยานสักใหญ่ โดยใช้เส้นทางเดียวกันเส้นทางการคมนาคมการเดินเข้าสู่ตำบลทางรถยนต์ถนนเป็นถนนลาดยางสภาพพื้นที่และสาธารณูปโภคไฟฟ้า น้ำประปาหมู่บ้าน โทรศัพท์มือถือและโทรศัพท์สาธารณะ 

  อ้างอิง 

 แผ่นพับวนอุทยานถ้ำจัน กรมป่าไม้
 หนังสือสถานที่ท่องเที่ยวเมืองอุตรดิตถ์
 หนังสือท่องเที่ยวท่าเหนือ
 อำเภอทองแสนขัน  
 ศูนย์ข้อมูลกลางทางวัฒนธรรมจังหวัดอุตรดิตถ์
 อุทยานแห่งชาติคลองตรอน

 แหล่งข้อมูลอื่น 
http://www.geocities.com/pukkung_onjira/
# ดอกดิน (พืช)
ดอกดิน  ชื่ออื่นๆคือ ดอกดินแดง ซอซวย ปากจะเข้ สบแล้ง หญ้าดอกขอ เป็นพืชขนาดเล็ก ไม่มีใบ มีชีวิตอยู่แบบกาฝาก ต้นเป็นปุ่มปมเบียนอยู่กับรากไม้หรือหญ้า ลำต้นเกาะอยู่ตามรากไม้ใต้ดิน เช่นรากไผ่หรือรากหญ้าคา  ก้านดอกสีขาวนวล ดอกโผล่มาเหนือดิน กลีบดอกเป็นหลอด สีม่วงเข้ม ตอนปลายเป็นแฉก พบในที่ร่มและชื้นช่วงฤดูฝน  

ในดอกมีสารสีดำชื่อออคิวบิน ใช่แต่งสีดำในขนมบางชนิดเช่นขนมดอกดิน โดยนำดอกสดไปผึ่งแดดพอหมาด แล้วสับรวมกับแป้งข้าวเหนียว แป้งข้าวเจ้า และกะทิ ขนมนี้ถ้าใส่ดอกดินอย่างเดียว จะไม่เป็นสีดำ แต่เป็นสีน้ำตาลคล้ายกาแฟ ใส่มากขึ้นทำให้ขนมขื่น จึงแต่งสีดำด้วยกาบมะพร้าวเผาไฟ แล้วนำไปนึ่งให้สุก
# น้ำนมราชสีห์
น้ำนมราชสีห์  เป็นพืชล้มลุก ลำต้นแผ่ไปตามดิน ลำต้นและใบมีขน ยางสีขาวคล้ายน้ำนม ใบเดี่ยว ออกตามข้อเป็นคู่ ดอกออกระหว่างใบกับลำต้น ช่อแบบกระจุก ผลกลม แก่แตกเป็น 3 ซีก เมล็ดสีน้ำตาลเข้ม

ในทางสมุนไพร น้ำนมราชสีห์ทั้งต้นมีรสขม ทำให้เกิดน้ำนม ต้นตากแห้งแล้วคั่วนำมาชงน้ำมีฤทธิ์ขับปัสสาวะ สุนทร ปุณโณทก. ยากลางบ้าน. กทม. โรงพิมพ์สุวิทย์ ยี แอด. 2526สรรพคุณแก้ไข้จับสั่น อักเสบ ผื่นคัน ยางใช้กัดหูดภูมิพิชญ์ สุชาวรรณ. พืชสมุนไพรใช้เป็นยา. กทม. มปท. 2536 และยังใช้รักษา บิด ขับปัสสาวะ แก้หืด ผื่นคัน หนองใน ปัสสาวะเป็นเลือด หูดตาปลา ถ่ายพยาธิ   องค์ประกอบทางเคมีที่สำคัญของน้ำนมราชสีห์ได้แก่ ฟลาโวนอยด์ โพลีฟีนอล แทนนิน ไตรเทอร์พีน ไฟโตสเตอรอล มีฤทธิ์ต้านแบคทีเรียหลายชนิด สารสกัดเมทานอลมีฤทธิ์ยับยั้ง Bacillus cereus และ Pseudomonas aeruginosa ได้ดีฤทธิรงค์ ทองออน เกษศิรินทร์ ภูมลี พรรณรัตน์ อกนิษฐาภิชาติ และศิริมา สุวรรณกูฏ จันต๊ะมา.2556. ฤทธิ์ต้านแบคทีเรียของสารสกัดสมุนไพรจากน้ำนมราชสีห์และน้ำนมราชสีห์เล็ก . วารสารวิทยาศาสตร์และเทคโนโลยี มหาวิทยาลัยอุบลราชธานี. 15(2): 41 - 47
# มหาปวารณา
วันมหาปวารณา เป็นวันสำคัญในพุทธศาสนา ตรงกับวันสุดท้ายของการอยู่จำพรรษา 3 เดือน คือ วันขึ้น 15 ค่ำ เดือน 11 พระพุทธเจ้าทรงอนุญาตให้พระภิกษุทำการปวารณา คือ ยอมให้ว่ากล่าวตักเตือนซึ่งกันและกัน หมายถึงยอมมอบตนให้สงฆ์กล่าวตักเตือน ในข้อบกพร่องที่ภิกษุทั้งหลายได้เห็นได้ยิน หรือมีข้อสงสัย ด้วยจิตเมตตา เพื่อจักได้สำรวมระวังปรับปรุงแก้ไขตนเอง เพื่อความเจริญของพระธรรมวินัยและความผาสุกในการอยู่ร่วมกัน

วันที่พระสงฆ์ทำมหาปวารณานี้ เรียก "ตามที่เข้าใจกันทั่วไป" ว่า วันออกพรรษา

 ความเป็นมาของวันมหาปวารณา 
ครั้งหนึ่ง มีภิกษุที่จำพรรษาในแคว้นโกศล ตั้งกติกาว่า จะไม่พูดกัน แต่ใช้วิธีบอกใบ้ หรือใช้มือแทนคำพูด  เมื่อออกพรรษาแล้วไปเฝ้าพระพุทธเจ้า พระองค์ตรัสถาม ทรงติเตียน และทรงอนุญาตการปวารณา คือ การอนุญาตให้ภิกษุอื่นว่ากล่าวตักเตือนกันได้ ภิกษุจำพรรษาแล้ว ย่อมปวารณากันด้วยเหตุ 3 ประการคือ
 โดยได้เห็น
 โดยได้ยิน ได้ฟัง
 โดยสงสัย

 วิธีปวารณา 
ภิกษุเถระพึงห่มผ้าอุตราสงค์เฉวียงบ่า นั่งกระโหย่งประคองอัญชลีแล้วกล่าวปวารณา 3 ครั้งณาสูตร พระพุทธเจ้าทรงปวารณาแก่หมู่สงฆ์

คราวหนึ่งในพระวิหารบุพพาราม กรุงสาวัตถี พระพุทธเจ้าประทับอยู่กับภิกษุสงฆ์ 500 รูป ล้วนเป็นพระอรหันต์ในวันอุโบสถขึ้น 15 ค่ำเพื่อจะทรงทำปวารณา พระผู้มีพระภาคเจ้าตรัสแก่เหล่าภิกษุนั้นว่า จะติเตียนการกระทำทางกาย ทางวาจาของพระองค์บ้างหรือไม่ พระสารีบุตรตอบปฏิเสธเพราะพระองค์ยังทางที่ยังไม่เกิดให้เกิดขึ้น จากนั้นพระสารีบุตรก็กล่าวปวารณาให้พระพุทธเจ้าติเตียนท่าน พระผู้มีพระภาคเจ้ากล่าวปฏิเสธ เพราะพระสารีบุตรเป็นบัณฑิต เป็นผู้มีปัญญามาก พระสารีบุตรทูลถามอีกว่า พระองค์จะไม่กล่าวติเตียนการกระทำทางกาย ทางวาจา ของเหล่าภิกษุบ้างหรือ พระองค์กล่าวปฏิเสธ เพราะเหล่าภิกษุได้บรรลุวิชชา 3 อภิญญา 6 ได้อุภโตภาควิมุตติ และได้ปัญญาวิมุติเป็นพระอรหันต์

 เหตุที่ทำให้เป็นคนว่ายากและว่าง่าย 

 เป็นผู้มักโกรธ มีความโกรธครอบงำแล้ว
 เป็นผู้มักโกรธ ผูกโกรธ
 เป็นผู้มักโกรธ มักระแวง
 เป็นผู้มักโกรธ เปอนุมานสูตร ธรรมที่ทำให้เป็นผู้ว่ายาก 16 ประการ
 เป็นผู้มีความปรารถนาลามก
 เป็น ล่งวาจาใกล้ต่อความโกรธ
 เมื่อก์ฟ้อง ไม่พอใจตอบในความประพฤติ
 เมื่อภิกษุผู้เป็นโจทก์ฟ้อง กลับปรักปรำโจทก์
 ภิกษุเป็นผู้ลบหลู่ ตีเสมอ
 ภิกษุเป็นผู้ริษยา ตระหนี่
 ภิกษุเป็นผู้โอ้อวด เจ้ามายา
 ภิกษุเป็นผู้กระด้าง ดูหมิ่นผู้อื่น
 ภิกษุเป็นผู้ถือแต่ความเห็นของตน ถือรั้นถอนได้ยาก
# คว่ำตายหงายเป็น
คว่ำตายหงายเป็น  เป็นพืชล้มลุก อวบน้ำ ใบเดี่ยว รูปไข่ โคนและปลายมน ขอบใบจักเป็นฟันตื้น ๆ เนื้อใบอวบหนา ออกดอกเป็นช่อที่ปลายยอด ดอกสีแดงและเขียว ทรงกระบอก ห้อยคว่ำลง ปลายเป็น 4 แฉก ผลเป็นพวง เมล็ดขนาดเล็ก

ในทางสมุนไพร ใช้ใบเผาไฟเล็กน้อย หรือตำพอกแผลไฟไหม้ น้ำร้อนลวก ฝี ตาปลา ใบตำคั้นน้ำแก้บิด ขับปัสสาวะ โรคไขข้ออักเสบภูมิพิชญ์ สุชาวรรณ. พืชสมุนไพรใช้เป็นยา. กทม. มปท. 2536 ใบมีรสเย็นเฝื่อน พอกฝีแก้ปวด น้ำคั้นจากใบผสมการบูร ทาถูนวดแก้เคล็ดขัดยอกสุนทร ปุณโณทก. ยากลางบ้าน. กทม. โรงพิมพ์สุวิทย์ ยี แอด. 2526 

จากการศึกษาทางวิทยาศาสตร์ปัจจุบันพบว่า มีสารต้านอนุมูลอิสระ ลดความดัน เบาหวาน ซึมเศร้า ป้องกันแผลในกระเพาะอาหาร คลายกังวล ต้านการชัก ลดการบีบตัวที่ไวของกระเพาะอาหาร รวมถึงต้านมะเร็ง รวมถึงใช้ยังประโยชน์ในทางพิธีกรรมต่าง ๆ เช่น เอาดอกไปไว้ในยุ้งข้าว บูชารถ ขึ้นบ้านใหม่ เอาใบใส่พานบายศรีสู่ขวัญบ่าวสาว ทำขวัญนาค และปลูกไว้เพื่อความเป็นมงคล

คว่ำตายหงายเป็น ยังมีชื่ออื่น ๆ อีกมากมาย เช่น ต้นตายใบเป็น, ต้นตายปลายเป็น, กระลำเพาะ, นิรพัตร, เบญจฉัตร, กะเร, มะตบ, ล็อบแล็บ, ลุบลับ, ลุมลัง, ตาวาร (3 จังหวัดชายแดนภาคใต้), ประฉู่ชิคะ (ภาษากะเหรี่ยง), ค้ำ (อำเภอนาแห้ว), ปู่ย่า (อำเภอภูหลวง), ประเตียลเพลิง, เพรอะแพระ, ยาเท้า, ส้มเช้า, หญ้าปล่องไฟ, หญ้าหวาน (ภาษาไทใหญ่) และผักเบี้ยใหญ่หน้า 3, ต้นตาย ใบเป็น. "ชักธงรบ" โดย กิเลน ประลองเชิง. ไทยรัฐปีที่ 67 ฉบับที่ 21421: วันพุธที่ 14 กันยายน พ.ศ. 2559 ขึ้น 13 ค่ำ เดือน 10 ปีวอก
# หูปลาช่อน
หูปลาช่อน  เป็นไม้ล้มลุก ลำต้นตั้งตรงสูง 10 -45 เซนติเมตร ปลายใบแหลมเรียว โคนใบกว้างรูปไข่ ขอบใบหยักเว้า หลังใบสีเขียวเข้ม ท้องใบสีม่วงแดง ดอกออกเป็นช่อกลางลำต้น ช่อหนึ่งแยกเป็น 2 แขนง ดอกสีแดง ขนาดเล็ก ผลมีเปลือกแข็ง

ในทางสมุนไพร รากสดนึ่งกับเนื้อหมูแก้ตานขโมย ต้นสดต้มน้ำดื่มเป็นยาแก้เจ็บคอ ทอนซิลอักเสบ ต้นสดตำคั้นน้ำพอกบริเวณที่เป็นฝี แก้บวมน้ำ ยานี้ห้ามใช้ในหญิงมีครรภ์ภูมิพิชญ์ สุชาวรรณ. พืชสมุนไพรใช้เป็นยา. กทม. มปป. 2536

 ภาพ
# อู้ตั่น
ตั่น (; 22 มกราคม พ.ศ. 2452 – 25 พฤศจิกายน พ.ศ. 2517) หรือที่เรียกร่วมกับคำนำหน้าชื่อว่า อู้ตั่น  เป็นนักการทูตชาวพม่า และเป็นเลขาธิการองค์การสหประชาชาติใน ค.ศ. 1961 ถึง 1971 เป็นเวลา 10 ปีกับอีกหนึ่งเดือน

อู้ตั่นเสียชีวิตเมื่อวันที่ 25 พฤศจิกายน ค.ศ. 1974 ที่นครนิวยอร์ก สหรัฐ ด้วยโรคมะเร็งปอด รวมอายุได้ 65 ปี

 ชีวิตช่วงต้น 
thumb|ตั่นขณะศึกษาที่มหาวิทยาลัยย่างกุ้งใน ค.ศ. 1927|alt=

ตั่นเป็นลูกคนแรกจากลูกชายสี่คนที่เกิดในป้านตะนอ บริติชพม่า จากครอบครัวเจ้าของที่ดินที่ร่ำรวยปานกลางและพ่อค้าข้าว Po Hnit พ่อของเขา ซึ่งจบการศึกษาที่โกลกาตา เป็นบุคคลเดียวในเมืองที่สามารถพูดภาษาอังกฤษได้คล่องแคล่ว โดยเป็นคนก่อตั้งสมาคมวิจัยพม่าและช่วยก่อตั้งหนังสือพิมพ์เดอะซัน (สุริยะ) ที่ย่างกุ้ง ถึงแม้ว่าสมาชิกครอบครัวของเขามีเชื้อสายพม่าและนับถือศาสนาพุทธ ตั่น-มหยิ่นอู้ (หลานชายของอู้ตั่น) รายงานว่า พ่อของตั่นมีบรรพบุรุษ "จากทั้งอินเดียและจีน พุทธและมุสลิม เช่นเดียวกันกับไทใหญ่และม้ง" พ่อของเขาหวังว่าลูกชายทั้งสี่จะจบในระดับปริญญา Khant, Thaung และ Tin Maung กลายมาเป็นนักการเมืองและนักวิชาการ

ตั่นมีส่วนร่วมในการตีพิมพ์หนังสือพิมพ์และวารสารบางวส่วนภายใต้นามปากกา "Thilawa" และแปลหนังสือหลายเล่ม ซึ่งรวมไปถึงเล่มหนึ่งของสันนิบาตชาติNaing, Saw Yan (January 22, 2009). Remembering U Thant and His Achievements . The Irrawaddy. เขาได้แรงบันดาลใจจากเซอร์สแตฟฟอร์ด คริปปส์, ซุน ยัตเซ็น และมหาตมา คานธี ในช่วงวิกฤตการเมืองพม่า ตั่นอยู่ตรงกลางระหว่างกลุ่มชาตินิยมกับกลุ่มจงรักภักดีต่ออังกฤษ

 หมายเหตุ
# ศุภสิทธิ์ ชินวินิจกุล
ศุภสิทธิ์ ชินวินิจกุล (เกิด 10 พฤศจิกายน พ.ศ. 2535) ชื่อเล่น ป๊อป เป็นนักแสดง นักร้อง พิธีกรชาวไทย มีชื่อเสียงมาจากภาพยนตร์เรื่อง ม.3 ปี 4 เรารักนาย ของค่ายอาวอง โดยรับบทเป็น “นัท“ พระเอกในรุ่น ม.3 ซึ่งแสดงนำคู่กับ ชลธร ปรัชญารุ่งโรจน์ จากดูโอ้ ซิสก้า ซึ่งรับบทเป็น “แจน“ม.3 ปี 4 เรารักนาย  thaicinema.org ซึ่งก่อนหน้านี้ป๊อปไม่เคยมีประสบการณ์ในวงการบันเทิงเลย แต่ได้เข้าวงการบันเทิงเนื่องจากการไปเรียนร้องเพลงที่โรงเรียนร้องเพลงสยาม และทีมงานอาร์เอสได้ชักชวนให้ไปทำสัญญาเป็นนักแสดงกันในที่สุด ทำให้ป๊อปได้รับเชิญไปร่วมรายการของทางอาร์เอส ที่ออกอากาศทางช่อง 5 อีกหลายรายการ

ป๊อปซึ่งแต่เดิมเป็นคนจังหวัดราชบุรีโดยกำเนิด และได้ย้ายมาอยู่ที่กรุงเทพมหานครขณะศึกษาอยู่ชั้นมัธยมศึกษาปีที่ 3 ด้านครอบครัวมีพี่สาว 1 คนอายุห่างกัน 11 ปีแคแรกเตอร์ตัวละครและประวัตินักแสดง  thaicinema.org อดีตนักร้องที่มีผลงานด้านการร้องเพลงร่วมกับอาร์ม - วีรยุทธ จันทร์สุข และ เอี๊ยง - สิทธา สภานุชาติ สังกัดอาร์เอส ชื่อ Rookie BB จบการศึกษาระดับมัธยมศึกษา สายศิลป์-คำนวณ โรงเรียนสวนกุหลาบวิทยาลัย และจบการศึกษาระดับอุดมศึกษา คณะบริหารธุรกิจ มหาวิทยาลัยนานาชาติแสตมฟอร์ด (Stamford International University)

 ผลงาน 
 ภาพยนตร์ 

|-
| 2552||  ม.3 ปี 4 เรารักนาย|| นัท
|}
 ละครโทรทัศน์ 
 พ.ศ.  เรื่อง  บทบาท  เครือข่าย 2554   บันทึกรักซุปเปอร์สตาร์   ช่อง 8 2557 ดงดอกงิ้วป้อง 2558 ลุ้นรักข้ามรั้ว  2559   Moorim School  ณเดช (นักเรียนจากประเทศไทย) KBS2 2561    กองพัน รักลั่นฟ้า  หมวดอุทิศ จิตต์คุณไสย ช่อง 7 2562    มหัศจรรย์รักข้ามกระดาษ   แบล็ค True4U   รองเท้านารี   อาหลง (แอรอน) อมรินทร์ทีวี   VOICE สัมผัสเสียงมรณะ   เดชา True4U 2563   เจาะเวลาหาผู้ใหญ่    หมื่นพุด  เปิดโผละครใหม่ เจาะเวลาหาผู้ใหญ่ พรหมลิขิตหรือโชคชะตาเล่นตลก ขอแนะนำ ฟีฟ่าเปรมอนันต์ เบนซ์ชนกนันท์ ร่วมด้วย ลิเบียณัฐรินทร์ ป๊อบศุภสิทธิ์ เฟิร์นเกษรา โตสอัครัชช่อง 7 2565 Junk Mail จดหมายที่ไม่ถูกเปิด  ไทยพีบีเอส 2566 หลงเงา ธีรทัต เพชรเมฆา (ฟู่) พีพีทีวี ดั่งฟ้าสิ้นตะวัน หมอวิทยา ช่อง 7สองทระนง สมบูรณ์ 2567 นางทาสหัวทอง เจ้าที่ (รับเชิญ) ช่องเวิร์คพอยท์เขียนรักด้วยยางลบชินจีเอ็มเอ็ม 25

 พิธีกร 
 พิธีกรรายการ ทูไนท์ ไลฟ์ ช่อง 5 (เมษายน 2552- ปัจจุบัน)
 มาสเตอร์คีย์ คู่หูคู่เพลง ช่อง 3 (ผลงานที่ร่วมแสดงออกอากาศในวันที่ 4,6,7 พฤษภาคม 2552)
 ทีน พลัส โชว์ ช่อง 5 (ผลงานที่ร่วมแสดง ออกอากาศในวันที่ 24 เมษายน 2552,1,8 พฤษภาคม 2552)
 พิธีกรรายการบอยทอย ทาง ช่อง 5 (รูกกีบีบี)
 มิวสิควิดีโอ 
 แสดงมิวสิควิดีโอเพลง เลิกกับฉันได้มั๊ย , เป็นเพื่อนเธอไม่ได้จริงๆ ของ ขนมจีน กุลมาศ ลิมปวุฒิวรานนท์ (2552)
 แสดงมิวสิควีดีโอเพลง อย่าไป (Don't go) ของ แจม-ชลธร ปรัชญารุ่งโรจน์ (2560)

 โฆษณา 
  มิรินด้า น้ำแดง (ออกอากาศ เมษายน 2552)
# ชาช่า อัลเทอร์เมท
ชาช่า อัลเทอร์เมท (เกิด 27 สิงหาคม พ.ศ. 2521) ชื่อเล่น ชาช่า อดีตนักแสดงชาวไทยลูกครึ่ง-อังกฤษ และเป็นน้องสาวของแพทริค อัลเทอร์เมท อดีตนักแสดงและนายแบบชาวไทยเช่นกัน

 ประวัติ 
เข้าสู่วงการบันเทิงโดยการถ่ายโฆษณา และได้ถ่ายแบบลงหนังสือ พจน์ อานนท์ จากนั้นมีผลงานภาพยนตร์กับทางไฟว์สตาร์ อย่างภาพยนตร์เรื่อง ตุ๊ต๊ะ ต๋อมแต๋ม สุภาพบุรุษตัว ต. แสดงคู่กับ สมชาย เข็มกลัด ออกฉายปี 2537 จากนั้นชาช่าก็แสดงภาพยนตร์ทั้งบทนางเอกและแสดงสมทบในหลายเรื่อง อย่าง  กู๊ดบายซัมเมอร์ เอ้อเฮอ เทอมเดียว (2539) แสดงร่วมกับ จอห์น ดีแลน (รับบทสมทบ) , สติแตกสุดขั้วโลก (2539) กำกับโดยพจน์ อานนท์  หนังทำเงินถึง 48 ล้านบาท , อุแว้สวรรค์ มหัศจรรย์ข้ามโลก (2540) ปี 2540 แสดงนำคู่กับ อัษฎา พานิชกุล กำกับ โดย ปัญญา นิ่มเจริญพงศ์ ,ลับแลคนมหัศจรรย์ (2540) แสดงคู่กับสุระ ธีระกล และผลงานภาพยนตร์สะท้อนปัญหาวัยรุ่น ความรุนแรง เรื่อง 18 ฝนคนอันตราย ออกฉายปี 2540 ซึ่งทำให้เธอได้รับรางวัลชมรมวิจารณ์บันเทิง ครั้งที่ 6 ประจำปี 2540 ในสาขาผู้แสดงสมทบหญิงยอดเยี่ยมย้อนรอย ผลรางวัลชมรมวิจารณ์บันเทิง ครั้งที่ 1-15 deknang.com

ด้านชีวิตส่วนตัวชาช่า แต่งงานใช้ชีวิตคู่กับสามีต่างชาติต่างวัย

 ผลงาน 
 ภาพยนตร์ 
 ปี พ.ศ.  เรื่อง  รับบทเป็น 2537  ตุ๊ ต๊ะ ต๋อม แต๋ม สุภาพบุรุษตัว ต  2538  สติแตกสุดขั้วโลก องค์หญิง 2539  กองพันทหารเกณฑ์ + 12 ตอน แนวรักริมฟุตบาท  2540  อุแว้สวรรค์ มหัศจรรย์ข้ามโลก  ลับแลคนมหัศจรรย์  เจ้าหญิงอรกานต์ 18 ฝนคนอันตราย  ดีดี้ 2542  สวัสดีบ้านนอก  2545  เสือตุ๋ยต๊ะติ๊งโหน่ง  2567  วัยเป้งนักเลงขาสั้น 2 

 ละครโทรทัศน์ 
 ปี พ.ศ.  เรื่อง  รับบทเป็น  ออกอากาศ 2537  ชมพูเบิกฟ้า  ช่อง 7 2538  คือหัตถาครองพิภพ  แพรวพรรณราย 2539  เกาะสวาทหาดสวรรค์   2540 ปลื้ม   ช่อง 3 2541  ผู้หมวดป๊อกแป๊ก  มนวดี  ช่อง 7 แหม่มจ๋า  มุทิตา (แหม่ม)  ช่อง 3 คู่ต่างศูนย์เดียงสา  เกม 2542  พระจันทร์ลายกระต่าย 

 ละครเวที 

 แด่ฝัน...จากกวีไร้ชีพ (2540) ชมรมศิลปการแสดง มหาวิทยาลัยอัสสัมชัญ โครงเรื่องจากภาพยนตร์ Dead Poets Society

 มิวสิควีดีโอ 
 เพลง คนใกล้ตัว ของ อชิตะ ปราโมช ณ อยุธยา (2537)
 เพลง เป็นอย่างนี้อีกนานไหม ของ ลิฟท์-ออย (2537)

 พิธีกร 
 2540 มายาทีวี ช่อง 9
โฆษณา
 ออยล์ออฟอูลาน
# ตำบลช้างเผือก (แก้ความกำกวม)
ตำบลช้างเผือก สามารถหมายถึง
 ตำบลช้างเผือก อำเภอเมืองเชียงใหม่ จังหวัดเชียงใหม่ (ส่วนภูมิภาค)
 เทศบาลตำบลช้างเผือก (ส่วนท้องถิ่น)
 องค์การบริหารส่วนตำบลช้างเผือก (จังหวัดเชียงใหม่) (ส่วนท้องถิ่น)
 ตำบลช้างเผือก อำเภอจะแนะ จังหวัดนราธิวาส
 องค์การบริหารส่วนตำบลช้างเผือก
 ตำบลช้างเผือก อำเภอสุวรรณภูมิ จังหวัดร้อยเอ็ด
 องค์การบริหารส่วนตำบลช้างเผือก
# โพแทสเซียมไอโอไดด์
โพแทสเซียมไอโอไดด์ (Potassium iodide หรือ KI) เป็นสารประกอบอนินทรีย์ ใช้ทดแทนโซเดียมไอโอไดด์เพราะดูดความชื้นน้อยกว่า ทำให้สามารถจัดการได้โดยสะดวก มีการผลิตเชิงการค้านับหมื่นตันในแต่ละปี สารนี้หากเก็บไว้นานแล้วจะเป็นสีเหลืองเนื่องจากปฏิกิริยาออกซิเดชันของไอโอไดด์กลายเป็นไอโอดีน
# KF
KF หรือ Kf อาจหมายถึง
 คอปเปราทีวา ฟูร์บันเด็ท สหกรณ์ค้าปลีกสวีเดน
 รหัสขนส่งสินค้า IATA ของ บลูวัน สายการบินที่อยู่ในฟินแลนด์
 โพแทสเซียมฟลูออไรด์
 ตัวกรองคาลมาน
 เคทเทิลฟูดส์
 คาตามาริ โฟเรเวอร์ เกมในเพลย์สเตชัน 3
 คิลลิง โฟลร์ วิดีโอเกม
# โซเดียมไอโอไดด์
โซเดียมไอโอไดด์  เป็นผลึกเกลือสีขาว ใช้เป็นแหล่งของไอโอไดด์ เพื่อการตรวจวัดทางรังสีวินิจฉัย หรือ เพื่อรักษาอาการขาดไอโอดีน
# ดีพร้อม ไชยวงศ์เกียรติ
ดีพร้อม ไชยวงศ์เกียรติ เกิดวันที่ 3 มีนาคม พ.ศ. 2487 ที่บ้านท่าม่วง จังหวัดกาญจนบุรี ดำรงตำแหน่งอาจารย์ประจำภาควิชาจุลชีววิทยา มหาวิทยาลัยเกษตรศาสตร์ และเป็นหนึ่งในนิสิตผู้เขียนหนังสือ "บันทึกลับจากทุ่งใหญ่" ในการต่อต้านการใช้อำนาจของภาครัฐจนนำมาสู่เหตุการณ์ 14 ตุลาคม พ.ศ. 2516

 ประวัติ 

 ประถมศึกษา โรงเรียนวัดศรีโลหะราษฎร์บำรุง
 มัธยมศึกษาตอนต้น โรงเรียนวิสุทธรังษี จังหวัดกาญจนบุรี
 มัธยมศึกษาตอนปลาย โรงเรียนเตรียมอุดมศึกษา
 อุดมศึกษา  มหาวิทยาลัยเกษตรศาสตร์

 ประสบการณ์ด้านวิชาการ 
รับราชการที่ภาควิชาจุลชีววิทยา มหาวิทยาลัยเกษตรศาสตร์ตั้งแต่พ.ศ. 2510 ถึงพ.ศ. 2547

มีความเชี่ยวชาญในเรื่องของการเพาะเห็ดชนิดต่าง ๆ นอกจากจะเป็นวิชาที่สอนให้ความรู้กับนิสิตแล้ว ยังมีการจัดฝึกอบรมเกี่ยวกับการเพาะเห็ดให้กับเกษตรกรและประชาชนผู้สนใจทั่วประเทศ

การพัฒนาในเรื่องการปลูกขนุนในประเทศไทยยังไม่มีการพัฒนาและคัดเลือกสายพันธุ์ จนกระทั่งอาจารย์ดีพร้อมได้มีการเขียนบทความทางด้านการเกษตรในหนังสือพิมพ์ไทยรัฐ ภายใต้ชื่อคอลัมน์ "ทำมาหากินบนผืนแผ่นดินไทย" 

ส่งเสริมและขยายผลให้มีการใช้แพคโคลบิวทราโซลเพื่อบังคับให้มะม่วงออกและติดผลนอกฤดูกาล

การนำเทคโนโลยีสมัยใหม่มาใช้ในการผลิตมะขามหวาน จังหวัดเพชรบูรณ์ 

 ประสบการณ์ด้านการเมือง 
ที่ปรึกษารัฐมนตรีช่วยว่าการกระทรวงเกษตรและสหกรณ์ ปี พ.ศ. 2532

 ประสบการณ์ด้านสังคม 
ร่วมการประท้วงศาลโลก ต่อต้านการคืนเขาพระวิหารให้กับเขมรในปี พ.ศ. 2509

ทำหนังสือประท้วงสถานทูตอเมริกาไม่ให้เครื่องบิน B52 บินผ่านแนวของมหาวิทยาลัยเกษตรศาสตร์

รณรงค์ไม่ให้มีการซื้อสินค้าจากญี่ปุ่น ในปี พ.ศ. 2514

อดีตนักกลอนชมรมวรรณศิลป์ มหาวิทยาลัยเกษตรศาสตร์

 ถึงแก่กรรม 
ถึงแก่กรรมวันที่ 13 สิงหาคม พ.ศ. 2551 ด้วยโรคมะเร็ง สิริรวมอายุได้ 64 ปี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๙ ตอนที่ ๗๖ ง ฉบับพิเศษ หน้า ๓๗, ๑๐ มิถุนายน ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๔ ตอนที่ ๒๕๖ ง ฉบับพิเศษ หน้า ๗๕, ๙ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๓ ตอนที่ ๔ ข หน้า ๖๔๘, ๑๕ มีนาคม ๒๕๓๙
# โพแทสเซียมฟลูออไรด์
โพแทสเซียมฟลูออไรด์ (Potassium fluoride หรือ KF) เป็นสารประกอบทางเคมีที่ใช้เป็นแหล่งของฟลูออไรด์ สารละลายของสารนี้จะกัดแก้ว เพราะสามารถทำปฏิกิริยากับแก้วเกิดเป็นฟลูออโรซิลิเกตได้
# โซเดียมโบรไมด์
โซเดียมโบรไมด์ (Sodium Bromide หรือ NaBr) เป็นสารประกอบ มีผลึกคล้ายเกลือแกงเป็นแหล่งของโบรไมด์ไอออน
# โพแทสเซียมคลอไรด์
โพแทสเซียมคลอไรด์ (Potassium chloride หรือ KCl) ประกอบด้วยโพแทสเซียมและคลอรีน 

เกิดจากปฏิกิริยาระหว่าง ด่างคลี และ กรดเกลือ ใช้เป็นแหล่งของโพแทสเซียมไออนและคลอรีนไอออน (คลอไรด์) 

สามารถใช้เป็นปุ๋ยและใช้เป็นสารพิษในการฉีดเข้าเส้นเลือดเพื่อประหารชีวิตคนได้